**Aleksi Malinen** (s. 26. toukokuuta 2003 Tuusula) on suomalainen jääkiekkopuolustaja, joka edustaa SM-liigajoukkue JYPiä.

Ura
---

### Seuraura

Malinen on JYPin kasvatti. Kesäkuussa 2019 hän teki seuran kanssa kolmivuotisen juniorisopimuksen.

Maaliskuussa 2020 Malinen teki JYPin kanssa kaksivuotisen SM-liigasopimuksen. Hän teki liigadebyyttinsä vain 17-vuotiaana kauden 2020–2021 neljännellä kierroksella 10. lokakuuta 2020 KalPaa vastaan. Malinen merkittiin JYPin seitsemänneksi puolustajaksi. Hän sai ottelussa jääaikaa 5.43 minuuttia. Liigauransa avausmaalin Malinen teki neljännessä ottelussaan 29. joulukuuta 2020 Mikkelin Jukureita vastaan. Hänen osumansa jäi JYPin 3–0-voittoon päättyneen ottelun voittomaaliksi. Kalle Koskinen valitsi Malisen ottelun Alumnien tähtien kakkostähdeksi. Hän pelasi lopulta lähes koko kauden SM-liigassa tehden 30 runkosarjaottelussa tehot 2+1=3. Malinen vahvisti JYPin U20-junioreita kolmessa playoff-ottelussa.

New York Islanders varasi Malisen kuudennella kierroksella vuorolla numero 189 NHL:n varaustilaisuudessa 2021. Kaudella 2021–2022 hänen roolinsa JYPin SM-liigajoukkueessa jäi pieneksi ja Malinen pelasi vain kuusi runkosarjaottelua ilman tehopisteitä. Hän pelasi kautensa suurimmaksi osaksi seuran U20-joukkueessa, jonka tehokkain puolustaja Malinen oli tehoilla 3+14=17. Hän pelasi kauden aikana myös kaksi ottelua lainalla Mestis-joukkue KeuPa HT:ssä. Toukokuussa 2022 Malinen teki JYPin kanssa 1+1-vuotisen jatkosopimuksen. Kaudella 2022–2023 Malinen pelasi SM-liigassa 42 runkosarjaottelua tehden seitsemän syöttöpistettä. Hän pelasi kauden aikana myös kolme ottelua lainalla KeuPassa. Kesäkuussa 2023 JYP käytti Malisen sopimuksessa olleen option ja teki hänen kanssaan vuoden mittaisen jatkosopimuksen.

Alkukaudella 2023–2024 Malinen sai tililleen vain 15 ottelua, kunnes joulukuussa 2023 JYP uutisoi Malisen olevan loppukauden sivussa.

### Maajoukkueura

Malinen pelasi alle 20-vuotiaiden MM-kilpailuissa vuonna 2023 sekä alle 18-vuotiaiden MM-kilpailuissa vuonna 2021. Hän pelasi myös World U-17 Hockey Challengessa vuonna 2019. Yhteensä Malinen on pelannut 20 nuorten ja 35 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | JYP | A-SM | 49 | 1 | 9 | 10 | 6 | – | – | – | – | – |
| 2020–2021 | JYP | A-SM | – | – | – | – | – | 3 | 0 | 1 | 1 | 0 | U18 | 7 | 1 | 0 | 1 | 0 |
|  | JYP | SM-liiga | 30 | 2 | 1 | 3 | 10 | – | – | – | – | – |
| 2021–2022 | JYP | U20-SM | 33 | 3 | 14 | 17 | 20 | – | – | – | – | – |
|  | JYP | SM-liiga | 6 | 0 | 0 | 0 | 0 | – | – | – | – | – |
|  | KeuPa HT | Mestis | 2 | 0 | 0 | 0 | 0 | – | – | – | – | – |
| 2022–2023 | JYP | U20-SM | 5 | 1 | 2 | 3 | 2 | – | – | – | – | – | JMM | 5 | 0 | 1 | 1 | 2 |
|  | JYP | SM-liiga | 42 | 0 | 7 | 7 | 2 | – | – | – | – | – |
|  | KeuPa HT | Mestis | 3 | 1 | 1 | 2 | 4 | – | – | – | – | – |
| 2023–2024 | JYP | SM-liiga | 15 | 0 | 2 | 2 | 0 | – | – | – | – | – |
| 4 kautta | yhteensä | SM-liiga | 93 | 2 | 10 | 12 | 12 | – | – | – | – | – |
| 2 kautta | yhteensä | Mestis | 5 | 1 | 1 | 2 | 4 | – | – | – | – | – |

Lähteet
-------

* Aleksi Malinen The Internet Hockey Databasessa (englanniksi)
* Aleksi Malinen Eurohockey-sivustolla (englanniksi)
* Aleksi Malinen *Elite Prospects*. Everysport Media Group AB.  (englanniksi)

### Viitteet

1. ↑  JYP Kausikirja 2021 - Aleksi Malinen 45 *youtube.com*.  6.9.2021. JYP Jyväskylä Oy. Viitattu 25.11.2021.
2. 1 2 3 4 5  Aleksi Malinen *Elite Prospects*. Everysport Media Group AB.  (englanniksi)
3. ↑  JYP sopimuksiin junioreidensa kanssa – Jääkiekkolupausten Talenttitalli Jyväskylään *jypliiga.fi*.  10.6.2019. JYP Jyväskylä Oy. Viitattu 29.12.2020.
4. ↑  JYP sopimuksiin tulevaisuuden tähtien ja paluumuuttajien kanssa *jypliiga.fi*.  26.3.2020. JYP Jyväskylä Oy. Viitattu 18.10.2020.
5. ↑  JYP kiinnitti kuusi uutta pelaajaa ja valmentajan Sveitsistä − Valmentajalegenda lähtee organisaatiosta *Jatkoaika.com*.  26.3.2020. Jatkoaika r.y. Viitattu 18.10.2020.
6. ↑  JYP - Kalpa, 10.10.2020 *liiga.fi*.  10.10.2020. Jääkiekon SM-liiga Oy. Viitattu 18.10.2020.
7. ↑  JYP - Kalpa, 10.10.2020 *liiga.fi*.  10.10.2020. Jääkiekon SM-liiga Oy. Viitattu 18.10.2020.
8. ↑  JYP - Jukurit, 29.12.2020 *liiga.fi*.  29.12.2020. Jääkiekon SM-liiga Oy. Viitattu 29.12.2020.
9. ↑  Elite Prospects - JYP U20 *eliteprospects.com*. Everysport Media Group AB. Viitattu 26.3.2022. (englanniksi)
10. ↑  Puolustajalupaus Aleksi Malinen jatkaa JYPissä *jypliiga.fi*.  21.5.2022. JYP Jyväskylä Oy. Viitattu 27.3.2023.
11. ↑  JYP kiinnitti omia junioreitaan *jypliiga.fi*.  13.6.2023. JYP Jyväskylä Oy. Viitattu 13.6.2023.
12. ↑  Rasmus Heljangon sopimus purettu, Aleksi Malinen sivussa loppukauden *jypliiga.fi*.  5.12.2023. JYP Jyväskylä Oy. Viitattu 24.3.2024.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta